સતિષભાઈ, તમે તો મહારથી છો ભાઈ, નાનો હતો ત્યારે મારા પપ્પા મને વાર્તાઓ કહેતા, અને તે વાર્તાઓમાં જ્યારે કોઈ રાજકુમારની વાત હોય ત્યારે તેઓ એક વાક્ય કહેતા કે, "રાજાનો રાજકુમાર, દિવસે ના વધે તેટલો રાત્રે વધે અને રાત્રે ના વધે તેટલો દિવસે વધે, તેમ કરતા કરતા તે ક્યારે મોટો થઈ ગયો તે ખબર જ ના પડી" આ ઉક્તિ તમારા માટે બંધ બેસતી છે, "તમારા યોગદાન ને કારણે વિકિપીડિયા રાજાનો આ ગુજરાતી વિકિપીડિયા રાજકુમાર દિવસે ના વધે તેટલો રાત્રે વધે અને રાત્રે ના વધે તેટલો દિવસે વધે, તેમ કરતા કરતા તે ક્યારે મોટો થઈ ગયો તે ખબર જ ના પડી". સાબાશ મિત્ર સાબાશ. હવે એક સુચન, મે હમણા જ નોંધ્યુ કે તમે દરેક લેખોમાં જિલ્લાની શ્રેણી પણ ઉમેરો છો, તેમ ના કરતા ફક્ત તાલુકાની જ શ્રેણી ઉમેરવી વધુ ઉચિત છે, કેમકે જે તે તાલુકો તો પાછો તેના જીલ્લાની ઉપશ્રેણી છે જ, માટે શ્રેણી વૃક્ષ કાંઇક આ રીતે ફેલાયેલુ હોય, દેશ-રાજ્ય-જિલ્લો-તાલુકો-ગામ, આમાંથી કોઈ પાનુ ફક્ત છેલ્લી શ્રેણીમાં આવે, અને તે શ્રેણી તેની ઉપરિ શ્રેણીની ઉપશ્રેણી હોય તો વધુ સારૂ લાગે, આ અત્યારે છે તે થોડું ક્લમ્ઝી લાગે છે. જો તમને આ સુચન યોગ્ય લાગે તો જણાવજો, આ કામ જાતે કરવાની જરૂર નથી, આપણે બૉટ રન કરીને લેખોમાંથી જિલાની શ્રેણી હટાવી શકીશું. ફક્ત નવા લેખોમાં ધ્યાન રાખવાથી કામ ચાલી જશે.--ધવલચર્ચા/યોગદાન ૨૧:૪૧, ૨ મે ૨૦૦૯ (UTC)